钦定古今图书集成/明伦汇编/氏族典/第018卷 > 《姓氏异同辨》章俊卿
## 钦定古今图书集成/明伦汇编/氏族典/第018卷 > 《姓氏异同辨》章俊卿

按《左氏》之书，子长之《史记》，其载诸国姓氏与夫世裔，
皆有可疑者。春秋之时，诸侯之国凡一百十五，“可以
知其姓与爵者四十有六，晋、楚之类是也；可以知其
姓而不可以知其爵者一十有八，焦、阳之类是也；可
以知其爵而不可以知其姓者一十有七，沈、尹之类
是也；其爵、其姓皆不可得而知者三十有三，鲜虞、陆”
浑之类是也。不知其姓，不可得而见之矣；而知其姓
者又不可究信。如以赵为羊姓，而子长又以为姬姓；
以祁姓曹国为重黎之后，又以为吴国之后，此其言
异同，固不足论。至于姜氏为伯夷之后，又以为四岳
之后，是其言自相异同矣。舜之咨四岳，“有能典朕三
礼”，佥曰伯夷。若以四岳为伯夷，则是自荐其才也。岂
其然乎？此《左氏》之言姓氏，所以为可疑也。子长之《史
记》，始于黄帝，迄于汉武。天子世次见于《帝纪》，诸侯世
次见于《世家》。夏之后则为杞，商之后则为宋，以其《世
家》、本纪并而考之，则其苗裔历历皆可考。至于滕、薛、
邾、郳之属，虽其事见于《春秋》，而其世次之不传者，又
不可尽信。尧乃舜之“从高祖，而舜乃妻其女，鲧乃舜
五世从叔，公与舜同为尧臣，汤与王季同世也。汤下
传十六世而为纣，王季传一世而为文王，二世而为
武王，则是文王以十五世祖而臣事十五世孙纣，武
王以十四世祖而伐十四世孙纣而代之，必不然矣。
此子长之论，世裔所以为可疑也。大抵去古既远，抱
舛承”讹，无所取正。左氏犹然，况子长乎？子长犹然，况
班固以下乎？《左氏》以嬴氏为伯翳之后，班固又以为
伯益之后，韦昭遂以为伯益即伯翳也。孔颖达复以
伯益为皋陶之子。愚尝按《史记》之文，皋陶之后封蓼
六；伯翳之后封秦垂；伯益之后不知所封。是则伯益、
伯翳、皋陶各为一族，翳与益不得为一人，而益不得
为《皋陶子》矣。

汉兴，本于亭长，而以为出于唐尧。曹魏之兴，肇于宦
官，而以为出于曹叔振铎。唐之祖起于陇西、狄道，而
以为出于老子、皋陶。此何异郭崇韬而拜郭子仪之
墓，其不贻笑于君子者几希矣。传皋陶为士，未闻其
为大理，而以“理”为李，甚不经矣。刘子元以汉为陆终，
苗裔因以驳汉之非，而高堂隆又以魏为舜之后，其
缪尢甚。舜为妫氏，其苗曰田，安有魏氏耶？有异姓而
反同者，何与韩是也。成王母弟唐叔虞之后，封于韩。
韩既失国，子孙离析。江淮之音，以韩为何，遂从其音
以为何氏，此退之所以为韩与何同姓而近也。至于
以娄为刘，是高祖一时之言，无所经见。娄者，姒姓之
后，安可与刘为一耶？此则高祖之失也。有同姓而反
异者，则以其姓虽一，而所祖不同。以“杜”为氏者，有出
于襄阳，有出于京兆。以王为氏者，有出于太原，有出
于河东，岂可以共谱哉？而李义甫不得预于李崇德
之谱，乃傅致其罪；杜正伦不得齿于城南诸杜，乃凿
杜固渠者，则天下之罪人也。